Jy blaai in die argief vir Beeld.
Mei 30, 2016 in Uncategorized
Merkers:andries cornelissen, Beeld, hennie van deventer, kill the boer, peter mokaba, uit melkbos
Merkers:Beeld, gross. johannes grosskopf, hennie van deventer, melkbos
Kuier op Melkbos in 1995. Gross is naasregs, langs Tokkie. Ander kollegas op die foto is George Boshoff, Andrew Marais, Salie de Swardt en Ben van Rensburg. –
Sy latere hoofartikels en rubrieke was helder, skerpsinnig en rigtinggewend. Sy sin vir nuus en vir die kreatiewe aanbieding daarvan was suiwer. Een van sy gebruike as redakteur was om 'n beknopte oorsig oor die vorige dag se koerant vir die redaksie te gee: welke berigte goed hanteer is, waar bykomende aspekte uitgelig kon word, waarmee mededingers Beeld geklop het, welke stories beter aangebied kon word en waarom hy so dink. Vir my was daardie daaglikse dosis pluimpies en kritiek uit die redakteur se kantoor so waardevol dat ek dit later, sonder erkenning, ook deel van my eie arsenaal gemaak het.
Deels kan die verloop van sake natuurlik op Perskor se brood gesmeer word, maar ook net deels. Ongelukkig bestaan ook rede tot selfondersoek by kollegas soos ekself wat in hul vorming as joernaliste, en mense, soveel uit die geniale mentor se hand ontvang het. Maar ons, wat het ons op ons beurt gedoen om ons verskuldigde dankbaarheid te betoon?
Merkers:Beeld, nuusredakteurs, piet gouws, uit melkbos
Liewe ou Piet ….. Dit was die opskrif van die hoofartikeltjie in 'n spesiale Piet Gouws-uitgawe van Beeld se personeelkoerant, Beeld-Intro, met die ou vriend se vroeë aftrede in September 1998 weens swak gesondheid. Liewe ou Piet …. só sal sy kollegs hierdie kleurryke joernalis van die ou garde in deernis onthou. Hy was Piet ……
Veral van 'n nuusredakteur is dit merkwaardig, het een van die huidige generasie opgemerk. Sprekende as 'n nuusredakteur van die oudste ou gardekanek haar woorde van harte beaam.
Piet, Pieter, Petrus, Pieta of Pietie Gouws was 'n plaasseun wat hoofseun en atletiekkaptein op Excelsior geword het. Sy rekord van 4:43 … "of daar rond" … vir die myl het 12 jaar gestaan. Dit was natuurlik voor sy kennismaking met "smoukies" en ander lang, koue verversings met 'n swart etiket.
Via Kovsies het hy begin 1966 by Die Volksblad kom inval. Met sy goedige glimlag en aweregse wyshede het die jong verslaggewer gou kollegas se harte gesteel. Ewe gou het ons agtergekom hy is 'n gebore joernalis. Binne 'n jaar was hy Wes-Transvaalse verteenwoordiger. Toe Beeld in 1974 gestig word, het ek hom dadelik gekies as een van die Gideonsbendetjie van ses of so wat saam met my die Vaalrivier oorgesteek het.
By Beeld was hy aanvanklik die nuusredakteur se "linker- en regterhand" met as primêre taak om opgemorste stories "reg te dokter". Hy was gou een van die "manne", 'n bouer van spangees sonder weerga. Hy was 'n organiseerder van die beroemde/berugte "natstene" van destyds.
Hy is eerlank "ontplooi" na die Wes-Randse kantoor. Later was hy o.m. nuusredakteur van 'n wenspan in Pretoria, nuusredakteur in Johannesburg, lid van die hoofredaksie, administratiewe redakteur, bylaeredakteur, promosieredakteur, brieweredakteur, selfs sakeredakteur – 'n pos wat hom nie soos 'n handskoen gepas het nie, raai ek. Nietemin: By Beeld het hy diep, onuitwisbare spore getrap.